BG
L 222/202
Официален вестник на Европейския съюз
8.9.2023 г.
iv) експлоатационна маса при нормален полезен товар; v) експлоатационна маса в работен режим.“; б) В подточка 2) „индекс 13“ се заменя с „пореден номер [6]“; 23)
Точка 4.2.3.1 се заменя със следното: „4.2.3.1.
Габарити 1)
Настоящата точка се отнася за правилата за изчисление и проверка, предназначени за определяне на размерите на подвижния състав, така че той да може да се движи по една или няколко инфраструктурни мрежи без риск от стълкновения.
За влаковите съставни единици, предназначени да работят върху системи с междурелсия, различни от 1 520 mm:
2)
Заявителят трябва да избере планираното основно очертание на габарита, включително основното очертание на габарита на ниските части.
Това основно очертание на габарита трябва да бъде записано в техническата документация, дефинирана в точка 4.2.12.
3)
Съответствието на дадена влакова съставна единица с планираното основно очертание на габарита се установява по един от методите, които са формулирани в спецификацията, посочена в допълнение Й-1, пореден номер [7].
4)
В случай че влаковата съставна единица е обявена за съответстваща на едно или няколко от следните основни очертания на габарита: G1, GA, GB, GC или DE3, включително съответните основни очертания, отнасящи се за ниската част: GI1, GI2 или GI3, както са формулирани в спецификацията, посочена в допълнение Й-1, пореден номер [7], съответствието се установява по кинематичния метод, формулиран в спецификацията, посочена в допълнение Й-1, пореден номер [7].
Съответствието с тези основни очертания се записва в техническата документация, определена в точка 4.2.12.
5)
За електрическите влакови съставни единици габаритът на пантографа се проверява чрез изчисление в съответствие със спецификацията, посочена в допълнение Й-1, пореден номер [7], за да се гарантира, че обвиващата повърхнина на пантографа съответства на механичния кинематичен габарит на пантографа, който като такъв се определя в съответствие с допълнение Г към Регламент (ЕС) No 1301/2014 на Комисията (*) (ТСОС „Енергия“), и зависи от избраната геометрия на плъзгача на пантографа: двете допустими възможности са определени в точка 4.2.8.2.9.2.
При определяне на инфраструктурния габарит се взема предвид напрежението на захранването, за да се осигурят подходящи изолационни разстояния между пантографа и стационарните инсталации.
6)
Люлеенето (динамичните движения) на пантографа, както е специфицирано в точка 4.2.10 от ТСОС „Енергия“ (TSI ENE) и използвано за изчисляване на механичния кинематичен габарит, се обосновава с изчисления или измервания съгласно спецификацията, посочена в допълнение Й-1, пореден номер [7].
За влаковите съставни единици, предназначени да работят върху системи с междурелсие 1 520 mm:
7)
Статичното очертание на габарита на возилото трябва да бъде вътре в очертанието на единния габарит „Т“ на возилото; основното очертание на габарита по отношение на инфраструктурата е габаритът „S“.
Това очертание на габарита е определено в допълнение Б.
8)
За електрическите влакови съставни единици габаритът на пантографа се проверява чрез изчисление, за да се гарантира, че обвиващата повърхнина на пантографа съответства на механичния статичен габарит на пантографа, който е дефиниран в допълнение Г към ТСОС „Енергия“ (TSI ENE); необходимо е да се вземе предвид избраната геометрия на плъзгача на пантографа: допустимите възможности са определени в точка 4.2.8.2.9.2.
_____________ (*) Регламент (ЕС) No 1301/2014 на Комисията от 18 ноември 2014 г. относно техническите спецификации за оперативна съвместимост по отношение на подсистемата „Енергия“ на железопътната система в ЕС (ОВ L 356, 12.12.2014 г., стр. 179).“
24)
Точка 4.2.3.2.1. се заменя със следното: „4.2.3.2.1.
Параметър „натоварване на ос“ 1)
Натоварването на ос в комбинация с разстоянието между осите, с дължината на влака и с максимално разрешената скорост за влаковата единица по разглежданата железопътна линия е параметър на интерфейса между единицата и инфраструктурата.